På Færøerne er sommermånederne kølige og velegnede til marathonløb. Det årlige Tórshavn Marathon som afholdes den 7 juni 2020 finder sted i det smukke landsskab i og omkring hovedstaden. Marathon ruten starter fra centrum af Tórshavn, du løber ned gennem byen, langs kysten og fortsætter ud af byen til den smukke fjord, Kaldsbaksfjørðurin. Ruten, der er trafikfri, er kuperet og der er to lange og seje bakker lige før vendepunktet. Disse bakker må derfor også tages på hjemvejen. I den fulde distance passeres bakkerne også, men der fortsættes på en fuldstændig flad strækning langs Kaldbaksfjorden ud til bygden Kaldbak, hvor der vendes. Ruten er i sin helhed også en stor naturoplevelse. Tórshavn Marathon er finder sted samme weekend som den årlige kulturnat. Dette betyder at du har mulighed for at opleve en feststemt by med mange kultur arrangementer. På selve marathondagen er der feststemning i byen. Gågaden er fuld af mennesker: Løbere, tilskuere, familie, samarittere plus en hær af hjælpere, der står klar til at sørge for at turen bliver så god som muligt. Der er masser af underholdning og diverse boder i gågaden sørger for varme drikke og mad til tilskuerne. Der arrangers både hel- og halvmarathon samt et motionsløb som tiltrækker unge som gamle, trænede som utrænede.